དེང་སྐབས་ཡང་དག་ཡིན་ལ་མ་ཡིན་པའི་སྣ་འདུས་ཀྱི་སློབ་གསོ་མང་པོ་ཞིག་བོད་ཀྱི་འཚོ་བར་འཛུལ་གྱིན་པའི་སྐབས་འདིར།མི་རིགས་ཀྱི་འདུ་ཤེས་དང་གོམས་སྲོལ་སོགས་གདོན་གྱི་ཚུལ་དུ་བརྩིས་ཏེ་རང་ཉིད་སྔོན་ཐོན་དང་དཀྱེལ་ཡངས།དཔྱོད་ཤེས་སོགས་ཀྱིས་མངའ་བརྙེས་ཚུལ་གྱིས་གན་ཡང་མི་དགོས་གཡུག་ཞོགའདི་ཡང་རྙིང་འདུག་འདོར་དགོས།ང་ཚོ་དུས་རབས་གསར་པའི་གཞོན་གསར་གྱི་རུ་དཔུང་ཡིན་ཟེར་མཁན་སྐོར་ཞིག་ཀྱང་འཚར་ལོངས་འབྱུང་བཞིན་འདུགངས་ནི་དེ་དག་ལ་མི་འཐད་པའི་རྣམ་འགྱུར་བསྟན་པ་ཁྱོན་ནས་མིན་ཏེ།དུས་རབས་དང་མཐུན་པའི་སྒོ་ནས་ལྟ་བ་གསར་པ་བཏོན་ཏེ་འདོད་ཚུལ་གསར་པ་གླེང་བ་ནི་ཧ་ཅང་དགའ་འོས་པའི་དོན་ཞིག་རེད།ཡིན་ཡང་གསར་པ་གསར་པ་གླེང་གིན་གསར་པའང་སེམས་ངོགས་ན་མི་འདུག་པའི་ཧོལ་རྒྱུག་པ་ཇེ་མང་ནས་ཇེ་མང་དུ་འགྲོ་བའི་སྣང་བ་ཞིག་ནམ་ནམ་ཞར་ཞར་ལ་སྦྱིན་ཡོང་།ངས་འདི་དག་གླེང་དོན་ནི་འདི་འདྲའི་སྤྱི་ཚོགས་ཀྱི་ཁྲོད་དུ་དུས་ཀྱི་གཡའ་ཡིས་མ་གོས་པའི་དཀར་གཙང་གི་བྱིས་པ་གསོ་སྐྱོང་གནང་རྒྱུ་དེ་ལས་ཀྱང་དཀའ་བར་སྣང་ལ།དེ་ལས་འདི་ལྟ་བུའི་ཕ་མ་དག་གིས་སྐྱེད་སྲིང་བྱས་པའི་བྱིས་པའང་དེ་ལས་མ་འདས་སོ་སྙམ་མོ།།